open-index/open-wikipedia-markdown huggingface dataset:
पुरानी तुर्की लिपि

[thumb|230px|[किज़िल में पुरानी तुर्की लिपि में तराशा हुआ एक शिलालेख]]
thumb|230px|विल्हेल्म तोमसेन द्वारा बनाई पुरानी तुर्की लिपि के वर्णों की फ़हरिस्त
**पुरानी तुर्की लिपि** (Old Turkic script), जिसे **ओरख़ोन लिपि** (Orkhon script), **ओरख़ोन-येनिसेय लिपि** (Orkhon-Yenisey script) और **गोएकतुर्क लिपि** (Göktürk script) भी कहते हैं, गोएकतुर्क और अन्य तुर्की-भाषी ख़ानतों द्वारा पुरानी तुर्की भाषा को लिखने के लिए ८वीं से लेकर १०वीं सदी तक प्रयोग होने वाली एक वर्णमाला थी। इसे कभी-कभी **रूनीनुमा तुर्की लिपि** (Runiform Turkish script) भी कहते हैं क्योंकि दिखने में यह यूरोप की जर्मैनी भाषाएँ लिखने के लिए प्रयोग होने वाली रूनी लिपि जैसी थी, हालांकि इन दोनों लिपियों का वैसे कोई वास्तविक सम्बन्ध नहीं है। पुरानी तुर्की लिपि उर्दू और अरबी-फ़ारसी लिपि की तरह दाएँ से बाएँ पढ़ी जाती थी।

## विवरण
पुरानी तुर्की लिपि कहाँ से उत्पन्न हुई, इस बात को लेकर विद्वानों में विवाद है हालांकि बहुसंख्यक मत के अनुसार यह फ़ोनीशियाई वर्णमाला से विकसित हुई आरामाई लिपि की वंशज है। कुछ लोग इस से सहमत नहीं हैं और चीनी भावचित्रों, सोग़दाई लिपि या खरोष्ठी लिपि को इसका पूर्वज बताते हैं।

पुरानी तुर्की लिपि के सबसे प्राचीन नमूने मंगोलिया की ओरख़ोन वादी में मिलते हैं जहाँ के शिलालेख ८वीं सदी ईसवी में तराशे गए अनुमानित किये गए हैं। यह लिखाईयाँ 'ओरख़ोन शिलालेख' के नाम से प्रसिद्ध हैं। इसके बाद उईग़ुर साम्राज्य ने इस लिपि का प्रयोग किया। ९वीं सदी के कुछ किरगिज़ शिलालेखों में इसके एक येनिसेय क्षेत्र में मिलने वाले रूप का भी पता चलता है। तुर्की प्रभाव के साथ यह लिपि भी जगह-जगह फैली, जैसे की शिंजियांग की तुरफ़ान द्रोणी, किरगिज़स्तान और कज़ाख़स्तान के बीच फैली तलास वादी (Talas, Талас), बुल्गारिया और हंगरी। १०वीं सदी की प्राचीन हंगेरियाई लिपि इसी पर आधारित है। सन् ९२२ में बुल्गारिया के तुर्कों में इस्लाम अपनाया और उसके बाद धीरे-धीरे अरबी लिपि ने पुरानी तुर्की लिपि की जगह ले ली।

## इन्हें भी देखें
* पुरानी तुर्की भाषा
* ओरख़ोन शिलालेख
* रूनी लिपि
* तुर्की भाषाएँ

## सन्दर्भ


श्रेणी:लिपि
श्रेणी:तुर्की भाषाएँ
श्रेणी:मध्य एशिया का इतिहास
नेतरहाट विद्यालय

right|thumb|300px|नेतरहाट विद्यालय का मुख्य भवन
**नेतरहाट विद्यालय** भारत के झारखण्ड राज्य में राँची के निकट नेतरहाट नामक स्थान पर स्थित एक सुप्रसिद्ध आवासीय विद्यालय है। अपनी स्थापना से ही, पहले बिहार राज्य में और अब झारखण्ड राज्य के शिक्षा बोर्डों की परीक्षा में प्रथम दस स्थान पाने वाले अधिकांश विद्यार्थी इसी विद्यालय के रहते रहे हैं। सन् २००० में बिहार से झारखण्ड राज्य के निर्माण के बाद अब यह झारखण्ड शिक्षा परिषद के अन्तर्गत आता है। राज्य शिक्षा बोर्ड की परीक्षा के अलावा इस विद्यालय के विद्यार्थी क्षेत्रीय गणित ओलम्पियाड, राष्ट्रीय प्रतिभा खोज परीक्षा (NTSE) आदि में भी सदा अग्रणी रहते हैं। 

इस विद्यालय की स्‍थापना नवम्‍बर 1954 में हुई थी। राज्‍य सरकार द्वारा स्‍थापित और गुरुकुल की तर्ज पर बने इस स्‍कूल में अभी भी प्रतियोगिता परीक्षा के आधार पर प्रवेश मिलता है। यहाँ 10 -12 आयुवर्ग के बच्चों को प्रवेश दिया जाता है और लड़कों को उच्चतर माध्यमिक परीक्षा के लिए तैयार किया जाता है। इस विद्यालय में शिक्षा का माध्यम हिन्‍दी है। विषय के रूप में अंग्रेजी और संस्कृत भी पढ़ाए जाते हैं।

## विद्यालय गान

:*वन्दे! वन्दे हे सुन्दर मम सखा नेतरहाट सदा,
:*वन्दे हे सुन्दर मम सखा नेतरहाट।

:*धन्य महाप्रांगण यह विंध्य प्रकृति क्रीड़ा का;
:*वन मे वनपशुओं का विचरण स्वच्छन्द यहाँ;
:*विहगों से कंठ मिला गाते नवगान सदा,
:*वन्दे! वन्दे हे सुन्दर मम सखा नेतरहाट सदा।

:*उषा के साथ जगें,प्रतिदिन मंगलमय हो;
:*कार्य पूर्ण प्रतिपल हो,ज्ञान वृद्धि जनहित हो;
:*अंतरतर का मधुमय गाये संगीत सदा,
:*वन्दे! वन्दे हे सुन्दर मम सखा नेतरहाट सदा।

## इन्हें भी देखें
* इंदिरा गांधी बालिका विद्यालय, हजारीबाग

## बाहरी कड़ियाँ
* '''नेतरहाट विद्यालय''' का जालस्थल
* नेतरहाट विद्यालय का परिचय
* नेतरहाट स्कूल- कुछ यादें-1
*झारखण्ड बोर्ड मैट्रिक मॉडल पेपर डाउनलोड 
*झारखण्ड बोर्ड इंटर मॉडल पपेर डाउनलोड  

श्रेणी:झारखण्ड के प्रसिद्ध विद्यालय
इंदिरा गांधी बालिका विद्यालय, हजारीबाग

**इंदिरा गांधी बालिका विद्यालय** भारत के झारखण्ड राज्य के हजारीबाग में स्थित प्रसिद्ध विद्यालय है। 

## इन्हें भी देखें
नेतरहाट विद्यालय

श्रेणी:झारखण्ड के प्रसिद्ध विद्यालय
दिंगलींग लोग

**दिंगलींग** (चीनी: 丁零, अंग्रेजी: Dingling, कोरियाई: जेओंग रयुंग) साइबेरिया में बसने वाली एक प्राचीन जाति थी। यह शुरू में बयकाल झील से पश्चिम में लेना नदी के किनारे बसा करते थे लेकिन समय के साथ दक्षिण की ओर जाकर मंगोलिया और उत्तरी चीन के क्षेत्र में जा बसे। महान इतिहासकार के अभिलेख नामक चीनी इतिहास-ग्रन्थ के अनुसार बाद में उन्हें शियोंगनु साम्राज्य के अधीन कर लिया गया हालांकि ७१ ईसापूर्व के बाद उन्होंने शियोंगनुओं के ख़िलाफ़ विद्रोह करा। तीसरी सदी ईसवी के बाद वे तिएले लोगों (鐵勒, Tiele) का भाग बन गए जो धीरे-धीरे पश्चिम की ओर मध्य एशिया में फैल गए। इन्ही तिएले लोगों का एक गुट हिन्द-यूरोपीयों से मिश्रित हो गया जिस से उईग़ुर जाति उत्पन्न हुई। दिंगलींग लोगों की एक दूसरी शाखा शियानबेई लोगों में जा मिली।

## तुर्की होने या नो होने का प्रश्न
इतिहासकार अक्सर दिंगलींग को एक तुर्क जाति समझते हैं, हालांकि इसपर मतभेद है। दिक्क़त यह है कि दिंगलींगों की भाषा का कोई लिखित रूप नहीं था इसलिए उनकी स्वयं की लिखाईयाँ अस्तित्व में नहीं हैं। उनके बारे में जानकारी केवल प्राचीन चीनी स्रोतों से मिलती है लेकिन यह स्रोत स्वयं दिंगलींगों से सीधे संपर्क में नहीं थे। दिंगलींग शायद एक तुर्की भाषा बोलते थे लेकिन यह भी पक्का पता नहीं है।

## इन्हें भी देखें
* तिएले लोग
* शियोंगनु लोग
* शियानबेई लोग
* तुर्की भाषाएँ

## सन्दर्भ


श्रेणी:तुर्की जातियाँ
श्रेणी:विलुप्त मानव जातियाँ
श्रेणी:मध्य एशिया का इतिहास
श्रेणी:चीन का इतिहास
श्रेणी:साइबेरिया
तिएले लोग

**तिएले** (鐵勒, Tiele), **चिले** (敕勒, Chile) या **गाओचे** (高車, Gaoche) उत्तरी चीन और मध्य एशिया में चौथी से आठवीं शताब्दी ईसवी के काल में नौ तुर्की जातियों का परिसंघ था। ऐतिहासिक चीनी स्रोतों के अनुसार तिएले लोग प्राचीन दिंगलींग लोगों के वंशज थे और वे इस क्षेत्र में शियोंगनु साम्राज्य के पतन के बाद उभरे। समय के साथ गोएकतुर्क ख़ागानत ने इन्हें अपने अधीन कर लिया। जब गोएकतुर्कों का पतन हुआ तो तिएले का एक हिस्सा, जिन्हें उईग़ुर कहा जाता था, ७४४ ईसवी में अपनी अलग उईग़ुर ख़ागानत स्थापित करने में सफल हो गया। उसके बाद से इतिहास में 'तिएले' का नाम लिया जाना बंद हो गया और उन सबको 'उईग़ुर' नाम से ही बुलाया जाने लगा।

## तोक़ुज़ ओग़ुज़
उईग़ुर ख़ागानत को बाद के मुस्लिम इतिहासकार तुर्की में 'तोक़ुज़ ओग़ुज़' (Toquz Oghuz) का नाम देते थे, जिसका मतलब 'नौ क़बीले' है। चीनी स्रोत भी 'जिउ शिंग' (jiu xing) बुलाते थे जिसका मतलब 'नौ (पारिवारिक) नाम' है। हो सकता है यह तिएले के मूल नौ क़बीलों की तरफ़ इशारा हो। लेकिन यह भी संभव है कि 'तोक़ुज़ ओग़ुज़' सिर्फ़ तिएले या उईग़ुर ही नहीं बल्कि सभी तुर्कों के लिए एक नाम रहा हो।

## इन्हें भी देखें
* उईग़ुर
* गोएकतुर्क
* शियोंगनु लोग
* तुर्की भाषाएँ

## सन्दर्भ


श्रेणी:तुर्की जातियाँ
श्रेणी:विलुप्त मानव जातियाँ
श्रेणी:मध्य एशिया का इतिहास
सान्ता क्रूस दे तेनरीफ़

thumb|250px|सान्ता क्रूस दे तेनरीफ़
**सान्ता क्रूस दे तेनरीफ़** (स्पेनी भाषा: Spanish, *Santa Cruz de Tenerife*) एक तेनरीफ़ के द्वीप पर स्थित शहर, शहर कैनरी द्वीपसमूह (स्पेन) की राजधानी है। यह 224,215 निवासियों की जनसंख्या है और एक यूरोप में सबसे बड़े बंदरगाहों में से एक है।

शहर अपने कार्निवल उत्सव, रियो डि जेनेरो ब्राजील में कार्निवल के बाद दुनिया में दूसरा सबसे बड़ा माना जाता है के लिए प्रसिद्ध है। शहर के स्मारकों के बीच में शामिल हैं: तेनरीफ़ सभागार, स्पेन का प्लाजा और गर्भाधान के चर्च.
 
## इन्हें भी देखें
* सांता क्रुज़ डे टेनेरिफ़ कार्निवाल
* तेनरीफ़ सभागार

## सन्दर्भ


## बाहरी कड़ियाँ

* शहर की आधिकारिक साइट

श्रेणी:स्पेन
श्रेणी:यूरोपीय नगर
श्रेणी:राजधानियाँ
श्रेणी:कैनरी द्वीपसमूह
मॉनमाउथ टाउन एफ़॰सी॰

**मॉनमाउथ टाउन एफ़॰सी॰** () (पूर्ण नाम: **मॉनमाउथ टाउन फुटबॉल क्लब**, ) एतेहासिक शहर मॉनमाउथ में आधारित एक वेल्श फुटबॉल क्लब है। टीम वर्तमान समय में वेल्श फुटबॉल लीग डिवीजन दो में खेलती है। क्लब ग्वँट काउंटी एफ़॰ए॰ की सदस्य है। क्लब ने 8 अगस्त 2011 को इंटरनेट उद्यम fivepoundfootballclub.com से अनुबंध करा था जिसके तहत क्लब का स्वामित्व पाँच वर्षों की अवधि में fivepoundfootballclub.com के पास आ जाएगा। सितंबर 2011 को क्लब ने स्वयं को कम्युनिटी इंटरेस्ट कंपनी सुस्थित कर लिया, जो कि वेल्स में अपनी तरह की पहली घटना थी। क्लब का नारा "किंगफिशर ऑल द वे!" है।

## इतिहास
क्लब की आधिकारिक निर्माण तिथि स्पष्ट नहीं है, परन्तु इस बात के प्रमाण हैं कि एक 'संघ क्लब' वर्ष 1906 के समय सक्रिय था। साप्ताहिक समाचारपत्र *मॉनमाउथशायर बीकन* के अनुसार मॉनमाउथ में काफी समय से फुटबॉल खेला जाता रहा है और शायद 1873 से। मॉनमाउथ और क्लियरवॅल एफ़॰सी॰ 1925/26 की डिस्ट्रिक्ट लीग के संयुक्त विजेता थे।

क्लब ने 1940 की ब्रिटेन की लड़ाई की पूर्व संध्या में मॉनमाउथशायर सीनियर कप में मॉनमाउथ स्पोर्ट्सग्राउंड (जिसका वर्तमान नाम है चिप्नहम स्पोर्ट्स ग्राउंड) में आयोजित हुए मैच में लवल्स् एथलेटिक को 3–2 से हराकर सदर्न लीग वेस्ट का ख़िताब जीता। लगभग 20 वर्ष पश्चात 1958 में किंगफिशरस् ने पोंट्लनफ्रेथ में सॅफन फॉरेस्ट को 3–0 से हराकर मॉनमाउथशायर एमेच्योर कप जीता। अगले सत्र में भी मॉनमाउथशायर एमेच्योर कप पे क्लब का कब्जा रहा और इसके साथ-साथ क्लब ने अपना दूसरा मॉनमाउथशायर सीनियर कप भी जीता।

क्लब सिर्फ एकबार, 1965 में, ही फुटबॉल एसोसिएशन चैलेंज कप (सामान्यतः एफए कप के रूप में ज्ञात) में जगह बना पाया था, जिसमें उसे प्रारंभिक दौर में ही हार का सामना करना पड़ा। क्लब ने 1984, 1986 और 1996 में ग्वँट एमेच्योर कप जीता।

## सन्दर्भ

श्रेणी:मॉनमाउथ
फुटबॉल क्लब
पराध्वनिक गति

[thumb|275px|एक [संयुक्त राज्य अमेरिका|अमेरिकी नौसेना का एफ़/ए-18इ/एफ़ सुपर होर्नेट ट्रांससोनिक उड़ान के दौरान]]

**पराध्वनिक गति** () किसी वस्तु की रफ़्तार को कहते है जब वह ध्वनि की गति (जिसे माक १ कहते है) से तेज़ जाती है। 20&nbsp;°C (68&nbsp;°F) के तापमान की शुष्क हवा में यात्रा करने वाली वस्तुओं के लिए यह रफ़्तार लगभग 343 मी/से, 1125 फी/से, 758 मिल प्रतिघंटा या 1235 किमी/घंटा होती है। ध्वनि की गति से पाँच गुना अधिक रफ़्तार (माक ५) को हायपरसोनिक (आवाज़ से जल्द) रफ़्तार कहते हैं। उड़ान जिसके दौरान हवा के केवल कुछ हिस्से जैसे रोटर के पंखें के सिरे पराध्वनिक गति तक पहुँचते हैं तो उस उड़ान को ट्रांससोनिक कहते हैं। यह आम तौर पर मक ०.८ से मक १.२.३ के बीच होता है।

## सन्दर्भ

श्रेणी:मापन की इकाइयाँ
श्रेणी:गति
रॉबिन हुड सराय

**रॉबिन हुड सराय** () 124 और 126 मोंनो स्ट्रीट, मॉनमाउथ, मॉनमाउथशायर, वेल्स, में स्थित एक मध्ययुगीन मयख़ाना (पब) है।

## इतिहास
सराय की इमारत मध्ययुग के अंत में निर्मित हुई थी। इसका निर्माण पत्थर से हुआ था और यह मॉनमाउथ में दुर्लभ मध्ययुगीन अस्तित्व की इमारतों में से एक है। सराय की इमारत 27 जून 1952 से यूनाइटेड किंगडम की ग्रेड द्वितीय सूचीबद्ध इमारत है। 

मॉनमाउथ कैथोलिक संप्रदाय का एक केंद्र था। जब 1770 के दशक में माइकल वॉटकिंस सराय के मालिक थे तब उन्होंने एक ऊपरी कमरे में मास आयोजित करने की अनुमति दी थी। 1778 के पॅपिस्ट्स अधिनियम से पहले कैथोलिक ईसाइयों के खिलाफ दंड विधि प्रभावी थी। वॉटकिंस उन कुछ लोगों में से थे जिन्होंने सफलतापूर्वक मॉनमाउथ मैजिस्ट्रेट के समक्ष याचिका दायर करके एक इमारत निर्माण की अनुमति प्राप्त कर ली थी, जो आगे चल कर सेंट मैरी रोमन कैथोलिक चर्च बना। यह मयख़ाना और चर्च जिनके लिए वॉटकिंस ने पैरवी की थी, मॉनमाउथ हेरिटेज ट्रेल की 24 इमारतों में से दो हैं।

## समीक्षाएँ
द लोनली प्लैनेट गाइड सराय का मूल्यांकन "मॉनमाउथ में सबसे अधिक परिवार-अनुकूल व गर्मजोशी के वातावरण और बच्चों के खेल क्षेत्र के साथ एक बड़े बियर उद्यान वाले पब" के रूप में करता है।

## सन्दर्भ

श्रेणी:मॉनमाउथ
श्रेणी:मॉनमाउथशायर का इतिहास
श्रेणी:मॉनमाउथशायर के भवन और संरचनाएँ
द क्रॉस, मॉनमाउथ

**द क्रॉस** () सेंट थोमस स्क्वायर, ओवरमॉननाऊ, मॉनमाउथ, वेल्स में चौराहे के बिच सेंट थोमस द मार्टर के विपरीत व मॉननाऊ पुल के पश्चिम में स्थित है। मध्ययुगीन काल की यह वास्तु, जिसे ओवरमॉननाऊ क्रोस भी कहा जाता है, १८८८ में पुनः निर्मित किया गया था और दूसरी श्रेणी की इमारत के रूप में १५ अगस्त १९७४ में प्रमाणित किया गया।

## इतिहास
कुछ उन्नीसवी सदी के स्रोतों के अनुसार मुख्य क्रोस १०३९ में उपस्थित था। सेंट थोमस स्क्वायर को एक बाज़ार समझा जाता था पर बाद में मॉननाऊ पुल के बनने से, जिसने इस गाव को ओवरमॉननाऊ से जोड़ दिया, यह बाज़ार बंद हो गया। १ अप्रैल १७६४ को एक १८ वर्षीय महिला को अपनी मालकिन को ज़हर देकर मारने के आरोप में जीवित जलाने की सज़ा सुनाई गई और इस सज़ा को क्रोस के पास ही अमल में लाया गया।

जॉन स्पीड के नक़्शे में क्रोस को अपनी वर्तमान जगह पर दिखाया गया है जो १६११ में चित्रित किया गया था परन्तु १९वि सदी के अंत तक केवल पत्थर का आधार ही बच पाया था जो ग्रीन ड्रैगन सराय के मार्ग के निकट था। १८८८ में चार्ल्स हेनरी-क्रोम्प्टन-रॉबर्ट्स ने, जो ड्रायब्रिज हाउस से थे, इस क्रोस की पुनार्निर्मिति करने का ज़िम्मा उठाया।

## गैलरी

File:The Cross and St Thomas early 1900's.jpg|द क्रॉस शुरूआती १९०० में
File:Monmouth - St Thomas Square & Cross 1904.jpg|द क्रॉस १८८८ में
File:Monmouth The Cross Cinderhill Street 1900's.jpg|द क्रॉस १९९० में
File:Roundabout and Green Dragon Inn, Overmonnow - geograph.org.uk - 670765.jpg|द क्रॉस और ग्रीन ड्रैगन सराय २००८ में

## सन्दर्भ

श्रेणी:मॉनमाउथ
ज़रीन खान

**ज़रीन खान** एक भारतीय अभिनेत्री व मॉडल है जो हिन्दी फ़िल्मों में कार्यरत है। उन्होंने अपने अभिनय करियर की शुरुआत 2010 में *[[वीर (फ़िल्म)|वीर]]* फ़िल्म से सलमान खान के साथ की। खान को कटरीना कैफ के जैसी दिखने के लिए जाना जाता है। हेट स्टोरी 3 के बाद से जरीन खान का बोल्ड लुक देखने को मिला है। जरीन खान जल्द ही 2006 में इमरान हाशमी और उदिता गोस्वामी स्टारर मूवी अक्सर की सीक्वल अक्सर 2 में नजर आने वाली हैं। अभिनेत्री जरीन खान विक्रम भट्ट के निर्देशन में बनने वाली हॉरर फिल्म '1921' और हम भी अकेले तुम भी अकेले में हैं।

## प्रारंभिक जीवन
ज़रीन खान का जन्म मुंबई में 14 मई 1987 को मुस्लिम पश्तुन (जिसे पठान या अफगान भी कहा जाता है)परिवार में हुआ था। वह हिंदी, उर्दू, अंग्रेजी और मराठी, और कुछ पश्तो बोलती है। उन्होंने रिजवी कॉलेज ऑफ साइंस, मुंबई में अपना इंटरमीडिएट पूरा किया।

## करियर

ज़रीन खान डॉक्टर बनना चाहती थी लेकिन अभिनय में शामिल हो गयी। सुभाष घई के फिल्म स्कूल व्हिस्लिंग वुड्स में युवराज  के सेट पर जाकर उनका अभिनय करियर शुरू हुआ। सलमान खान ने उसे देखा और उसे अपने दोस्त अनिल शर्मा की वीर (फ़िल्म) के लिए डालने का फैसला किया। एक स्क्रीन टेस्ट के बाद, खान को राजकुमारी यशोधरा की मुख्य भूमिका दी गई थी। 19वीं शताब्दी की राजकुमारी के रूप में और अधिक दृढ़ होने के लिए उसने आठ किलोग्राम प्राप्त किए।  फिल्म राजस्थान के 1825 पिंडारी आंदोलन के आसपास घूमती है, जब भारत पर अंग्रेजों का शासन था। बॉक्स ऑफिस पर वीर (फ़िल्म) ने अच्छा प्रदर्शन नहीं किया; हालांकि, उनके प्रदर्शन ने आलोचकों और जनता दोनों से मिश्रित समीक्षा प्राप्त की। बॉलीवुड हंगामा के तरण आदर्श ने देखा कि 'ज़रीन' कैटरीना कैफ जैसा दिखती है।  टाइम्स ऑफ इंडिया के निखत काज़मी ने निष्कर्ष निकाला कि "ज़रीन अप्रत्याशित है"।  Rediff.com का उल्लेख है कि "ज़रीन औसत है"। ज़रीन खान को सर्वश्रेष्ठ महिला डेब्यू के लिए ज़ी सिने पुरस्कार के लिए नामित किया गया था। 

2011 में, ज़रीन खान ने अनीस बाजमी के रेडी में सलमान खान के साथ आइटम नंबर "कैरेक्टर ढीला" किया। 

2015 में, खान कामुक थ्रिलर फिल्म हेट स्टोरी 3 में दिखाई दी। यह फिल्म एक व्यावसायिक रूप से सफल थी और ज़रीन खान को पहचान मिली। तब वह अली फजल के साथ एक संगीत वीडियो "प्यार मंगा है" में दिखाई दी। गीत अरमान मलिक और नीती मोहन ने गाया था। 2016 में वह फिल्म वजाह तुम हो में "माही वी" नामक एक अन्य आइटम गीत में भी दिखाई दीं। 

2017 में, खान अक्सर 2 में दिखाई दी। ज़रीन अंशुमन झा  के साथ एक फिल्म 'हम भी अकेले तुम भी अकेले' भी कर रही हैं जो 2021 में रिलीज़ होने वाली है। फिल्म दो समलैंगिकों की एक अनोखी प्रेम कहानी है।

## फिल्मोग्राफी
* वीर
* रेडी
* हाउसफुल 2
* हेट स्टोरी 3
*अक्सर 2
* हम भी अकेले तुम भी अकेले 

## इन्हें भी देखें
* सुरवीन चावला
* सना खान
* सना सईद
* गौहर खान
* पाउली दाम
* उर्वशी रौतेला

## सन्दर्भ

## बाहरी कड़ियाँ
* 
* KHALLAS VEERAPPAN Video Song
* Maahi Ve Full Video Song Wajah Tum Ho
* WAJAH TUM HO Full Video Song
* TUMHE APNA BANANE KA Full Video Song

श्रेणी:भारतीय फ़िल्म अभिनेत्री
श्रेणी:भारतीय मॉडल
श्रेणी:1987 में जन्मे लोग
श्रेणी:जीवित लोगbest heroine of Indian cinema
जैकलिन फर्नांडीस

**जैकलिन फ़र्नांडीस** श्रीलंकाई मूल की, भारतीय अभिनेत्री व मॉडल है जो हिन्दी फ़िल्मों में कार्यरत है। वे २००६ की मिस श्रीलंका यूनिवर्स रह चुकी है। उन्हें २०१० का सर्वश्रेष्ठ नई अभिनेत्री का आईफ़ा और स्टारडस्ट पुरस्कार फ़िल्म *अलादीन* के लिए प्रदान किया गया था। इन्होंने अपने कैरियर की *अलादीन* फ़िल्म से २००९ से की थी जबकि इन्होंने कई सुपर हिट फ़िल्मों में भी कार्य किया है जिसमें सलमान ख़ान के साथ किक (२०१४ फ़िल्म) ,रॉय जैसी फ़िल्मों में कार्य किया है। ये डेविड धवन की निर्देशित फ़िल्म जुड़वा 2 में वरुण धवन के साथ भी दिखेंगी।

## प्रारंभिक जीवन
हिंदी सिनेमा की मशहूर अभिनेत्री जैकलिन फर्नांडीस का जन्म मनामा, बहरीन में 11 अगस्त 1985 को हुआ था। इस समय इन की वर्तमान आयु 39 वर्ष है। इनके पिता का नाम एलरॉय फेर्नान्सेज़ तथा इनकी माता का नाम किम है। इन्होंने अपनी स्कूल की शिक्षा बहरीन में स्थित सेक्रेड हार्ट स्कूल में किया। और ऑस्ट्रेलिया में स्थित सिडनी विश्वविद्यालय से मास मीडिया में स्नातक की डिग्री प्राप्त की हैं।  
वे काफी समय तक सलमान खान के साथ रिश्ते में भी रही।

## फ़िल्में

## इन्हें भी देखें
* सामन्था रूथ प्रभु
* तापसी पन्नू (Taapsee Pannu) - जीवन, कैरियर, फिल्में, लव 

## सन्दर्भ

## बाहरी कड़ियाँ

* 

श्रेणी:जीवित लोग
श्रेणी:हिन्दी अभिनेत्री
श्रेणी:मॉडल
श्रेणी:1987 में जन्मे लोग
विज्ञान स्नातकोत्तर

**विज्ञान स्नातकोत्तर** (अंग्रेज़ी:*मास्टर्स ऑफ साईंस*, *लघु* :एम॰एससी॰, एमएससी]) विज्ञान में स्नातकोत्तर उपाधि होती है। यह विज्ञान के विभिन्न विषयों जैसे भौतिकी, रसायन अथवा गणित सहित सामाजिक विज्ञान जैसे राजनीति विज्ञान आदि में १६वीं की परीक्षा उत्तीर्ण करने के उपरान्त दी जाने वाली एक स्नातकोत्तर (परास्नातक) उपाधि या मास्टर्स डिग्री का नाम है।

श्रेणी:शैक्षणिक उपाधियाँ
श्रेणी:स्नातकोत्तर उपाधि
श्रेणी:विज्ञान की उपाधि
विधि स्नातक

thumb|295x295px|सर विलियम ब्लैक्स्टॉन, अंग्रेज़ी साधारण क़ानून के सर्वप्रथम व्याख्याता

**विधि में स्नातक**, **एलएल॰बी॰** क़ानून या विधि विषय की स्नातक उपाधि का नाम है। असल में विधि स्नातक जैसा कि नाम से ज़ाहिर है, एक स्नातक (bachelor) के दर्जा का शैक्षिक प्रमाणपत्र है जिसको लातीनी में *LLB* भी कहा जाता है और इसका मुकम्मल नाम *Legum Baccalaureus* है।

संक्षेप एलएल॰बी॰ में लातीनी अक्षर एल॰ को दो बार (LL) लिखने की वजह यह है कि लातीनी ज़बान में यह दर्जा विभिन्न क़ानूनों का वर्नण करता है न कि सिर्फ़ कोई एक क़ानून, इसलिए इसके मुकम्मल नाम में सिर्फ़ *Legum* (लातीनी में क़ानून, *lex* का बहुवचन रूप) लिखा जाता है। 

यह उपाधि सभी अंग्रेज़ी साधारण क़ानून देशों में उपलब्ध है। जबकि अमेरिका में इसे *डॉक्टर ऑफ़ जूरिस्टप्रूडंस* (Juris Doctor, न्यायशास्त्र में विद्वान), संक्षेप में JD, कहलाया जाता है।

## सन्दर्भ

श्रेणी:स्नातक उपाधियाँ
बेन किंग्सले

**सर बेन किंग्सले** () (जन्म **कृष्ण पंडित भांजी**; ३१ दिसम्बर १९४३) एक अंग्रेज़ अभिनेता है जिन्हें अकादमी पुरस्कार, बाफ्टा, गोल्डन ग्लोब पुरस्कार और स्क्रीन एक्टर्स गिल्ड अवार्ड्स से नवाज़ा जा चूका है। वे 1982 में बनी फ़िल्म *[[गाँधी (फ़िल्म)|गाँधी]]* में मोहनदास गाँधी की भूमिका के लिए जाने जाते है जिसके लिए उन्हें सर्वश्रेष्ठ अभिनेता का अकादमी पुरस्कार प्रदान किया गया था। उन्होंने *[[शिंडलर्स लिस्ट]]* (१९९३), *सेक्सी बिस्ट* (२०००), *हाउस ऑफ़ सैंड एंड फोग* (२००३) और *[[ह्यूगो (फ़िल्म)|ह्यूगो]]* (२०११) जैसी फ़िल्मों में भी अभिनय किया है।

## शुरूआती जीवन
किंग्सले का जन्म **कृष्ण पंडित भांजी** के नाम से स्नैन्तन, उत्तरी योर्कशायर, इंग्लैण्ड में माँ ऐना लीना मेरी, एक अभिनेत्री व मॉडल और पिता रहिमतुल्ला हरी भांजी, एक डॉक्टर, के पुत्र के रूप में हुआ था।

किंग्सले के पिता केन्या में जन्मे गुजराती भारतीय वंश के है; उनके दादा मसालों के व्यापारी थे जो जंजीबार से भारत आए थे जहां किंग्सले १४ की उम्र तक रहे जिसके पश्च्यात वे इंग्लैण्ड चले गए। वे पेंडल्बरी, सैल्फोर्ड में बड़े हुए।

## सन्दर्भ

## बाहरी कड़ियाँ

श्रेणी:जीवित लोग
श्रेणी:अंग्रेज़ फ़िल्म अभिनेता
श्रेणी:अंग्रेज़ टेलिविज़न अभिनेता
श्रेणी:1943 में जन्मे लोग
गाँधी (फ़िल्म)

***गाँधी*** १९८२ में बनी फिल्म है जो लोकप्रिय भारतीय स्वतंत्रता सेनानी, अहिंसावादी राष्ट्रनायक एवं भारत के राष्ट्रपिता कहे जाने वाले मोहनदास करमचंद गाँधी जिन्हें आदरभाव के साथ **बापू** और **महात्मा गांधी** भी कहा जाता है उनके वास्तविक जीवन पर आधारित है। फ़िल्म का निर्देशन रिचर्ड एटनबरो द्वारा किया गया है और इसमें बेन किंग्सले गाँधी की भूमिका में है। इस फ़िल्म के लिए दोनों को अकादमी पुरस्कार से सम्मानित किया गया था। फ़िल्म को सर्वश्रेष्ठ फ़िल्म के अकादमी पुरस्कार के साथ आठ अन्य अकादमी पुरस्कार भी प्राप्त हुए। यह भारतीय और यूनाइटेड किंगडम की फ़िल्म निर्माता कंपनियों द्वारा बनाई गई सांझा फ़िल्म थी। इसका प्रीमियर नई दिल्ली में ३० नवम्बर १९८२ को हुआ था।

## पात्र
* बेन किंग्सले - गाँधी जी
* रोहिणी हट्टागदी - कस्तूरबा
* रोहन सेठ - पंडित जवाहरलाल नेहरु, भारत के प्रथम प्रधानमंत्री
* सईद जाफ़री - सरदार वल्लभभाई पटेल, भारत के प्रथम गृहमंत्री एवं उप-प्रधानमंत्री
* वीरेंद्र राज़दान - मौलाना आजाद, भारत के प्रथम शिक्षा मंत्री 
* अनंग देसाई - आचार्य कृपलानी
* कैंडिस बर्गेन - मार्गरेट बौर्के-व्हाइट
* एडवर्ड फॉक्स - ब्रिगेडियर जनरल रेजिनाल्ड डायर
* जॉन गिएल्गुद - वायसराय लॉर्ड इरविन
* ट्रेवर हावर्ड - जस्टिस राँबर्ट स्टोनहाउस ब्रूमफ़ील्ड
* जॉन मिल्स - वायसराय लॉर्ड चेम्स्फोर्ड 
* अलीक पदमसी - मुहम्मद अली जिन्ना
* अमरीश पुरी - दादा अब्दुल्ला हाजी अदब, साउथ अफ्रीका के एक कारोबारी एवं नटाल इंडियन कांग्रेस के अध्यक्ष   
* दिलशेर सिंह - सरहदी गांधी खान अब्दुल गफ्फार खान
* ओम पुरी - नहरी
* पंकज कपूर - गाँधी जी का सेवक, महादेव देसाई

## निर्माण
शूटिंग 26 नवंबर 1980 को शुरू हुई और 10 मई 1981 को समाप्त हुई। बिहार के कोइलवर पुल के पास कुछ दृश्यों को शूटिंग दी गई। अंतिम संस्कार दृश्य में 300,000 से अधिक एक्स्ट्रा का इस्तेमाल किया गया था, गिनीज़ वर्ल्ड रिकॉर्ड्स के अनुसार किसी भी फिल्म के लिए सबसे अधिक।

## पुरस्कार व नामांकन
;अकादमी पुरस्कार
* ५५वे अकादमी पुरस्कार
:फ़िल्म ने आठ पुरस्कार जीते व अन्य तिन नामांकन प्राप्त किए
** सर्वश्रेष्ठ फ़िल्म (जीता)
** सर्वश्रेष्ठ निर्देशक (रिचर्ड एटनबोरो) (जीता)
** सर्वश्रेष्ठ नया कथानक (जॉन ब्रिले) (जीता)
** सर्वश्रेष्ठ फ़िल्म संपादन (जॉन ब्लूम) (जीता)
** सर्वश्रेष्ठ अभिनेता मुख्य भूमिका में (बेन किंग्सले) (जीता)
** सर्वश्रेष्ठ कला निर्देशन (जीता)
** सर्वश्रेष्ठ छायांकन (जीता)
** सर्वश्रेष्ठ वस्त्र डिज़ाइन (भानु अथैया) (जीता)
** सर्वश्रेष्ठ मेकअप (टॉम स्मिथ) (नामांकन)
** सर्वश्रेष्ठ नई ध्वनि (रवि शंकर और जोर्ज फेंटन) (नामांकन)
** सर्वश्रेष्ठ ध्वनि (नामांकन)

;गोल्डन ग्लोब पुरस्कार
:सर्वश्रेष्ठ विदेशी भाषा की फ़िल्म

;डेविड डी डोनाटेलो पुरस्कार
:सर्वश्रेष्ठ विदेशी फ़िल्म

## सन्दर्भ

## बाहरी कड़ियाँ
* 

श्रेणी:1982 की फ़िल्में
श्रेणी:महात्मा गांधी पर बनी फिल्में
श्रेणी:ब्रिटिश फ़िल्में
श्रेणी:अंग्रेज़ी फ़िल्में
टोरंटो अंतर्राष्ट्रीय फ़िल्म समारोह

**टोरंटो अंतर्राष्ट्रीय फ़िल्म समारोह (टीआईएफ़एफ़)** () एक सार्वजनिक फ़िल्म समारोह है जो हर सितंबर टोरंटो, ओंटारियो, कनाडा में रखा जाता है। २०१० में यहाँ ३२ पर्दों पर ५९ देशों की ३३९ फिल्मों दिखाई गई थी। पिछले कुछ वर्षों में टीएफ़एफ़ में लोगो की संख्या २,६०,००० से अधिक हो गई है जिसमे २००९ में २,८७,००० सार्वजनिक और उद्योग जगत के दाखिले और लगभग २,३९,००० मुक्त प्रोग्रामिंग से थे जो योंज-डुंडास स्क्वायर में आयोजित की गई थी।
## सन्दर्भ
आइरी-शून्य

[right|thumb|230px|आइरी-शून्य की तीन छवियां — A [मेरिनर ९ द्वारा, B वाइकिंग १ द्वारा और C मार्स ग्लोबल सर्वेयर द्वारा ली गई थी I]]
**आइरी-शून्य** (Airy-0), मंगल ग्रह पर एक खड्ड या क्रेटर है जिसका स्थान उस ग्रह की प्रधान मध्याह्न रेखा की स्थिति को परिभाषित करता है। यह आरपार लगभग ०.५ कि. मी. (०.३१ मील) है और सिनस मेरिडियन क्षेत्र में विशाल क्रेटर आइरी के भीतर स्थित है। 

इसे ब्रिटिश शाही खगोलविद श्रीमान् जॉर्ज बिडेल आइरी (१८०१ -१८९२) के सम्मान में नामित किया गया था, जिन्होंने १८५० में ग्रीनविच पर याम्योत्तर वृत्त दूरदर्शी को निर्मित किया था। उस दूरबीन के स्थान को बाद में पृथ्वी की प्रधान मध्याह्न रेखा को निर्धारित करने के लिए चुना गया था। 

मंगल के प्रधान मध्याह्न रेखा के रूप में इस खड्ड का चयन १९६९ में मेरिनर ६ और ७ की तस्वीरों के आधार पर मेर्टोन डविएस द्वारा किया गया था। 

## References

* The Martian Prime Meridian 
* Where is zero degrees longitude on Mars? 

श्रेणी:Impact craters on Mars
हॉलीवुड वॉक ऑफ़ फ़ेम

**हॉलीवुड वॉक ऑफ़ फ़ेम** () में २,४०० से अधिक पंचकोणीय चांदी और ताम्बे के सितारे है जो हॉलीवुड बोलेवार्ड के फुटपाथ पर पन्द्रह ब्लाक पर व वाइन स्ट्रीट के तिन ब्लाक पर जड़े है जो हॉलीवुड, कैलिफोर्निया में स्थित है। यह सितारे जनता के लिए हमेशा खुले है जिनपे मनोरंजन उद्योग की हस्तियों, जिनमे अभिनेता, संगीतकार, निर्देशक, निर्माता, संगीत व रंगमंच समूह, काल्पनिक पात्र व अन्य शामिल है, का नाम दर्ज है। वॉक ऑफ़ फ़ेम का रखरखाव व देखभाल हॉलीवुड चेंबर ऑफ़ कॉमर्स व हॉलीवुड हिस्टरी ट्रस्ट करती है। यह एक लोकप्रिय पर्यटन स्थल है जहां २००३ में १ करोड़ लोगो ने हाजरी लगाईं थी।
आईएनएस चक्र २

right|thumb|300px|भारतीय नौसेना की नाभिकीय पनडुब्बी - 'आईएनएस चक्र'
**आईएनएस चक्र-२** (INS Chakra II या К-152 Nerpa) भारतीय नौसेना की नाभिकीय शक्ति से चलने वाली पनडुब्बी है। यह 8,140-टन वाली आक्रमणकारी पनडुब्बी है। इसे 4 अप्रैल 2012 को विशाखापत्तनम में भारतीय सेना को सुपुर्द किया गया।

## कुछ विशिष्टताएँ
* वजन - 8140 टन

* लंबाई-110 मीटर

* समुद्र में इसकी रफ्तार - 43 किमी प्रति घंटा 

## बाहरी कड़ियाँ
* चक्र से मिली भारतीय नौसेना को मारक शक्ति
* परमाणु पनडुब्बी आईएनएस चक्र नेवी में शामिल
* अब पनडुब्बी 'चक्र' करेगी भारतीय समुद्री क्षेत्रों की चौकसी  (रेडियो रूस)

श्रेणी:भारतीय नौसेना की पनडुब्बियाँ
श्रेणी:सेना
श्रेणी:भारतीय नौसेना
प्लैनम बोरेयम

right|thumb|200px|प्लैनम बोरेयम और उसके परिवेश की वाइकिंग चित्रकारी I
**प्लैनम बोरेयम** (Planum Boreum) (लैटिन: "उत्तरी मैदान"), मंगल ग्रह पर एक उत्तरी ध्रुवीय मैदान है | यह लगभग ८०° उत्तर की ओर फैला हुआ है और ८८.०° उ<sub>०</sub> १५.०° पू<sub>०</sub>  पर केंद्रित है | यह उच्च ध्रुवीय मैदान से घिरा एक सपाट और आकृतिविहीन तराई मैदान है, वेस्टिटस बोरीयालिस कहलाता है, जो लगभग १५०० कि.मी.तक दक्षिण की ओर फैला है और उत्तरी गोलार्द्ध पर छाया हुआ है | १९९९ में, हबल अंतरिक्ष दूरदर्शी ने इस क्षेत्र में एक चक्रवाती तूफान को कैद किया | इस तूफ़ान का व्यास लगभग १७५० कि॰मी॰ था |

## सन्दर्भ

श्रेणी:Plains on Mars
सिनस मेरिडियन

thumb|यह छवि टेरा मेरिडियन में एक चापाकार टीले को दिखा रही है I
**सिनस मेरिडियन** (Sinus Meridiani), मंगल ग्रह पर एक एल्बिडो आकृति के लिए एक आकृतीय नाम है जो उस ग्रह की भूमध्य रेखा के बिलकुल दक्षिण पर पूरब-पश्चिम फैला हुआ है | इसे फ्रांसीसी खगोलशास्त्री केमिली फ्लंमारियन द्वारा १८७० के दशक के आखिर में नामित किया गया था | इसका व्यास १६२२ कि॰मी॰ है और केंद्र ७.१२° द० ४.०° पू० पर स्थित है |

## References

श्रेणी:Albedo features on Mars
श्रेणी:Terrae on Mars
हेशी गलियारा

[thumb|230px|इस नक़्शे में चीन का आधुनिक [गांसू|गांसू प्रांत लाल रंग में है; इस प्रांत के मध्य और पश्चिमी हिस्से ऐतिहासिक हेशी गलियारे के हिस्से थे]]
**हेशी गलियारा** या **गांसू गलियारा** (चीनी: 河西走廊, हेशी ज़ोऊलांग; अंग्रेजी: Hexi Corridor) आधुनिक चीन के गांसू प्रांत में स्थित एक ऐतिहासिक मार्ग है जो उत्तरी रेशम मार्ग में उत्तरी चीन को तारिम द्रोणी और मध्य एशिया से जोड़ता था। इस मार्ग के दक्षिण में बहुत ऊँचा और वीरान तिब्बत का पठार है और इसके उत्तर में गोबी रेगिस्तान और फिर मंगोलिया के इस क्षेत्र के शुष्क पहाड़ हैं। इस गलियारे में एक के बाद एक नख़लिस्तानों (ओएसिस) की कड़ियाँ मिलती हैं जहाँ छोटे-छोटे क़स्बे हुआ करते थे। यहाँ से गुज़रते व्यापारी और अन्य यात्री इन जगहों पर अपने और अपने घोड़े-ऊँटों के लिए दाना-पानी प्राप्त करते थे और ठहर भी सकते थे।

हेशी गलियारे से पश्चिम की और जाने पर रेशम मार्ग तीन उपमार्गों में बंट जाता है - एक राह उत्तर में तियान शान के पर्वतों की ओर और उस से पार आधुनिक किरगिज़स्तान जाती है और बाक़ी दो राहें तारिम द्रोणी के दो तरफ़ जाती हैं। हेशी गलियारे की पूर्वी तरफ़ लान्झू शहर के बाहर के पहाड़ हैं जहाँ से गुज़रकर पूर्व में वेई नदी (渭河, Wei River) की घाटी और चीन पहुँचा जाता था।

## इन्हें भी देखें
* उत्तरी रेशम मार्ग
* गांसू
* तारिम द्रोणी
* तियान शान

## सन्दर्भ


श्रेणी:मध्य एशिया का इतिहास
श्रेणी:रेशम मार्ग
श्रेणी:गांसू
वेई नदी (चीन)

[thumb|230px|वेई नदी का [जलसम्भर क्षेत्र]]
[thumb|230px|[पश्चिमी झोऊ राजवंश (१०५०-७७१ ईपू) के ज़माने में चीनी आबादियाँ - इसमें वेई के किनारे लोगों के बसेरे साफ़ दिखते हैं]]
**वेई नदी** या **वेई हो** (渭河, वेई हो; We River) चीन के गांसू और शान्शी प्रान्तों में बहने वाली ८१८ की लम्बी एक नदी है जो प्रसिद्ध पीली नदी (ह्वांग हो) की सबे बड़ी उपनदी भी है। वेई नदी का स्रोत गांसू प्रांत के वेईयुआन ज़िले (Weiyuan) में है - दरसल चीनी भाषा में 'वेई युआन' का मतलब ही 'वेई का स्रोत' है। वेई नदी का कुल जलसम्भर क्षेत्रफल १,३५,००० वर्ग किमी है। इसकी मुख्य उपनदियाँ लुओ नदी, जिंग नदी और चिशुई नदी हैं।
 
## इतिहास
वेई नदी का चीनी सभ्यता के प्राचीन इतिहास में महत्वपूर्ण किरदार रहा है और झोऊ, चिन, हान और तंग राजवंशों की राजधानियाँ इसी के किनारे बसी हुई थी। इसकी ऐतिहासिक उत्तरी रेशम मार्ग (जिसके ज़रिये चीन और मध्य एशिया व यूरोप के दरमियान व्यापार चलता था) में भी अहम भूमिका रही है क्योंकि उत्तरी रेशम मार्ग शिआन (राजधानी शहर) से पश्चिम में वेई के ऊपरी हिस्से पर स्थित तिआनशुई से जुड़ा हुआ था जहाँ से मार्ग लान्झू और फिर हेशी गलियारे से होता हुआ पहले दुनहुआंग (Dunhuang) और फिर टकलामकान रेगिस्तान से उत्तर से चक्कर खा कर कशगार शहर पहुँचता था और फिर पार्थिया के मध्य एशियाई इलाक़े में दाख़िल होता था।

## इन्हें भी देखें
* पीली नदी
* हेशी गलियारा
* लान्झू
* शिआन
* गांसू

## सन्दर्भ


श्रेणी:पीली नदी
श्रेणी:चीन की नदियाँ
श्रेणी:गांसू
श्रेणी:शान्श़ी
चिलियन पर्वत शृंखला

thumb|230px|चिलियन पर्वत शृंखला
**चिलियन पर्वत शृंखला** (祁连山, चिलियन शान; Qilian Mountains) या **नान शान** (南山, Nan Shan) कुनलुन पर्वत शृंखला की एक उत्तरी शाखा है जो जनवादी गणराज्य चीन की वर्तमान चिंगहई और गांसू प्रान्तों के बीच की सरहद पर स्थित है। यह तिब्बत के पठार की उत्तरी सीमा भी है। यह दुनहुआंग शहर के दक्षिण से शुरू होकर ८०० किमी दक्षिण-पूर्व को चलती है जहां यह हेशी गलियारे की दक्षिणी सरहद भी बनती हैं।

## भूगोल
गांसू का सबसे ऊँचा पहाड़, ५,५४७ मीटर लम्बा 'चिलियन शान', इसी शृंखला में है। इस से भी दो ऊँचें पहाड़ - ५,८०८ मीटर ऊँचा कंगज़ेग्याई (Kangze'gyai) और ५,७५९ मीटर ऊँचा चायदम शान (Qaidam Shan) चिलियन की मुख्य शृंखला से हटकर ज़रा दक्षिण में हैं। शृंखला के पश्चिमी छोर पर अलतिन ताग़ (Altyn Tagh) शृंखला आगे को निकलती है। चिलियन शृंखला का पूर्वी छोर चिंगहई झील से उत्तर में गुज़रता है और लान्झू शहर के पास दबन शान (Daban Shan) और शिंगलोंग शान (Xinglong Shan) नामक पर्वतों में ख़त्म होता है। चिलियन शान से बहुत से छोटे नदी-झरने निकलते हैं जो हेशी गलियारे के खेतों में फ़सलों के लिए अति-आवश्यक हैं।

## इतिहास
चीनी इतिहास-ग्रन्थ महान इतिहासकार के अभिलेख के अनुसार दुनहुआंग और चिलियन पहाड़ों का इलाक़ा ही युएझ़ी लोगों की मातृभूमि थी। माना जाता है की इन्होने ही आगे चलकर भारत के कुषाण राजवंश की स्थापना की।

## इन्हें भी देखें
* कुनलुन पर्वत
* हेशी गलियारा
* चिंगहई झील
* युएझ़ी लोग

## सन्दर्भ


श्रेणी:पर्वतमालाएँ
श्रेणी:चीन की पर्वतमालाएँ
श्रेणी:मध्य एशिया के पर्वत
श्रेणी:कुनलुन पर्वत
श्रेणी:चिंगहई
श्रेणी:गांसू
प्लैनम ऑस्ट्राले

right|thumb|200px|प्लैनम ऑस्ट्राले, मार्स ग्लोबल सर्वेयर द्वारा लिया गया I
**प्लैनम ऑस्ट्राले** (Planum Australe) (लैटिन: "दक्षिणी मैदान"), मंगल ग्रह पर एक दक्षिणी ध्रुवीय मैदान है | यह लगभग ७५° दक्षिण की ओर फैला हुआ है और ८३.९° द<sub>०</sub> १६०.०° पू<sub>०</sub> पर केंद्रित है | इस क्षेत्र के भूविज्ञान का अन्वेषण नासा के विफल अभियान मार्स पोलर लैंडर द्वारा होना था | जिसने मंगल के वातावरण में प्रवेश करने के साथ ही संपर्क खो दिया |

श्रेणी:Plains on Mars
भिक्षु जगदीश कश्यप

**भिक्खु जगदीश कश्यप** (1908 - 28 जनवरी 1976) बौद्ध भिक्षु तथा पालि के विद्वान थे। उनका जन्म राँची में हुआ था। जन्म का नाम 'जगदीश नारायण' था। सन् १९३३ में उन्होने दीक्षा ली।

## शिक्षा
* बीए - पटना कॉलेज से, 1929
* एम ए (दर्शनशास्त्र) - बनारस हिन्दू विश्वविद्यालय, 1931.
* एम ए (संस्कृत) - बनारस हिन्दू विश्वविद्यालय, 1932.

## इन्हें भी देखें
* नव अनालन्दा महाविहार
* जगदीश कश्यप (हिन्दी कथाकार)

## बाहरी कड़ियाँ
* My Eight Main Teachers A talk by Sangharakshita in which he describes his time with Bhikkhu Kashyap (amongst other teachers).

श्रेणी:बौद्ध भिक्षु
उत्तरी रेशम मार्ग

[thumb|230px|[टकलामकान|टकलामकान रेगिस्तान]]
**उत्तरी रेशम मार्ग** (Northern Silk Road) वर्तमान जनवादी गणतंत्र चीन के उत्तरी क्षेत्र में स्थित एक ऐतिहासिक मार्ग है जो चीन की प्राचीन राजधानी शिआन से पश्चिम की ओर जाते हुए टकलामकान रेगिस्तान से उत्तर निकलकर मध्य एशिया के प्राचीन बैक्ट्रिया और पार्थिया राज्य और फिर और भी आगे ईरान और प्राचीन रोम पहुँचता था। यह मशहूर रेशम मार्ग की उत्तरतम शाखा है और इसपर हज़ारों सालों से चीन और मध्य एशिया के बीच व्यापारिक, फ़ौजी और सांस्कृतिक गतिविधियाँ होती रहीं हैं। पहली सहस्राब्दी (यानि हज़ार साल) ईसापूर्व में चीन के हान राजवंश ने इस मार्ग को चीनी व्यापारियों और सैनिकों के लिए सुरक्षित बनाने के लिए यहाँ पर सक्रीय जातियों के खिलाफ़ बहुत अभियान चलाए जिस से इस मार्ग का प्रयोग और विस्तृत हुआ। चीनी सम्राटों ने विशेषकर शियोंगनु लोगों के प्रभाव को कम करने के बहुत प्रयास किये।

## शाखाएँ
उत्तरी रेशम मार्ग गांसू प्रान्त के हेशी गलियारे से निकलकर तीन उपमार्गों में बंटता है -
* एक टकलामकान रेगिस्तान से उत्तर में गुज़रता है और दूसरा उसके नीचे से और फिर यह दोनों कशगार शहर के नख़लिस्तान (ओएसिस) में फिर एक हो जाते हैं। कशगार से आगे यह फिर बंट जाते हैं। एक शाखा किरगिज़स्तान की अलई वादी से होते हुए उज़बेकिस्तान के तिरमिज़ क्षेत्र और अफ़्ग़ानिस्तान के बल्ख़ क्षेत्र जाती है। दूसरी शाखा फ़रग़ना वादी में ख़ोक़न्द से होकर काराकुम रेगिस्तान से निकलती हुई मर्व पहुँचती है।
* तीसरा मार्ग तियान शान के पर्वतों से उत्तर निकलकर तूरफ़ान और फिर कज़ाख़स्तान के अल्माती शहर पहुँचता है।

एक शाखा ऐसी भी है जो उत्तरपश्चिम की तरफ़ निकलकर पहले अरल सागर और कैस्पियन सागर और फिर उस से आगे कृष्ण सागर पहुँचती है।

## इन्हें भी देखें
* कशगार
* हेशी गलियारा

## सन्दर्भ


श्रेणी:रेशम मार्ग
श्रेणी:मध्य एशिया का इतिहास
श्रेणी:चीन का इतिहास
श्रेणी:ऐतिहासिक मार्ग
तेन्ग्री

[thumb|230px|यहाँ [पुरानी तुर्की लिपि में 'तेन्ग्री' लिखा हुआ है]]
[thumb|230px|[गुयुक ख़ान द्वारा १२४६ ई में इसाई पोप को लिखे पत्र पर लगी मोहर में पहले चार शब्द है 'मोन्गके तेन्ग्री- यिन कुचुन्दुर' यानि 'सनातन आकाश की शक्ति के अधीन']]
[thumb|230px|[ख़ान तेन्ग्री पर्वत]]
**तेन्ग्री** (Tengri) प्राचीन तुर्क लोगों और मंगोल लोगों के धर्म के मुख्य देवता थे। इनकी मान्यता शियोंगनु और शियानबेई जैसे बहुत सी मंगोल और तुर्की समुदायों में थी और इनके नाम पर उन लोगों के धर्म को तेन्ग्री धर्म (Tengriism) बुलाया जाता है। तुर्की लोगों की सबसे पहली ख़ागानत ने, जिसका नाम गोएकतुर्क ख़ागानत था, भी इन्हें अपना राष्ट्रीय देवता ठहराया था और उसके ख़ागान भी अपनी गद्दी पर विराजमान होने का कारण 'तेन्ग्री की इच्छा' बताते थे। तेन्ग्री को 'आकाश का देवता' या 'नीले आकाश का पिता' कहा जाता था। अक्सर मंगोल शासक अपने राज के पीछे 'सनातन नीले आकाश की इच्छा' होने की बात किया करते थे।

## क़ुत
प्राचीन मंगोलों और तुर्कों का मानना था कि तेन्ग्री मनुष्यों को शक्ति-दान करते थे जिसे उनकी भाषा में 'क़ुत' कहा जाता था। 'क़ुत' शब्द में बिंदु-वाले 'क़' के उच्चारण पर ध्यान दें क्योंकि यह बिंदु-रहित 'क' से ज़रा अलग है (यह 'क़ुरबानी' और 'वक़्त' जैसे शब्दों में पाया जाता है)। बहुत से तुर्की और मंगोल हस्तियों के नाम 'क़ुत' शब्द पर आधारित थे, जैसे कि 'क़ुतलुग़' (Qutlugh), 'तेन्ग्रीक़ुत' (Tengriqut) और 'क़ुतलमिश' (Qutalmysh)।

## आधुनिक काल में
हालाँकि तेन्ग्री धर्म को तुर्की और मंगोल क्षेत्रों में इस्लाम और बौद्ध धर्म आने से लुप्त हो गया, लेकिन उसके चिह्न अभी भी इस क्षेत्र में फैले हुए हैं -
* मध्य एशिया कि तियान शान पर्वत शृंखला के दूसरे सबसे ऊँचा पर्वत का नाम ख़ान तेन्ग्री है।
* आधुनिक तुर्की भाषा में मुस्लिम तुर्क लोग ईश्वर को 'अल्लाह' के साथ-साथ 'तनरी' (Tanri) भी बुलाते हैं।
* आधुनिक मंगोल भाषा में 'आकाश' को 'तेन्गेर' (Тэнгэр), यूरोप की बुल्गारियाई भाषा में 'तंगरा' (Тангра) और अज़ेरी भाषा में 'तनरी' (Tanrı) कहते हैं। चीनी भाषा में 'आकाश' को 'तियान' (天) कहते हैं और, हालांकि यह विवादित है, कुछ भाषावैज्ञानिकों के अनुसार संभव है कि यह शब्द तुर्की-मंगोल से लिए गए 'तेन्ग्री' शब्द का परिवर्तित रूप हो।

## इन्हें भी देखें
* तुर्की भाषाएँ
* मंगोल
* ख़ान तेन्ग्री

## सन्दर्भ


श्रेणी:मंगोल इतिहास
श्रेणी:मध्य एशिया का इतिहास
श्रेणी:मंगोल देवी-देवता
श्रेणी:तेन्ग्री धर्म
बंजी

**बंजी, इंक.** () एक अमेरिकी वीडियो गेम विकास कंपनी है जो वर्तमान में बेलेवुए, वाशिंगटन, अमेरिका में स्थित है। इसकी स्थापना मई १९९१ में बंजी सॉफ्टवेयर कॉर्पोरेशन के रूप में शिकागो विश्वविद्यालय के छात्र एलेक्स सेरोपियन ने की थी जिसने बाद में प्रोग्रामर जेसन जोन्स को इसमें शामिल कर लिया जिसने *मिनोटौर: द लेबिरिन्थ्स ऑफ़ क्रेट* गेम को प्रकाशित किया था। शुरुआत में शिकागो, इलिनोइस में स्थित इस कंपनी ने मैकिंटोश गेमों पर अपने शुरूआती वर्षों में ध्यान केंद्रित किया जिसके चलते इन्होने सफल गेम *पाथवेज़ इन्टू डार्कनेस* और *मैराथन* व *मिथ* शृंखलाओं का निर्माण किया।

२००० में माइक्रोसॉफ्ट ने बंजी को खरीद लिया और इसका उपयोग उसके तब विकसित हो रहे खेल के लिए किया जो एक्सबॉक्स को लॉन्च करने के लिए किया जा रहा था। यह गेम *[[हेलो: कॉम्बैट इवॉल्व्ड]]* के रूप में सामने आया। *हेलो* एक्सबॉक्स की "किलर एप्लीकेशन" के रूप में उभर कर आया जिसकी कई करोड़ प्रतियाँ बिकी और कई अरब रूपए की फ़्रैंचाईज़ी बन गई।

५ अक्टूबर २००७ को बंजी ने घोषणा की कि वह माइक्रोसॉफ्ट से अलग होकर एक स्वतन्त्र कंपनी बंजी एलएलसी बन गई है। कंपनी ने आगे चलकर एक्टिविजन ब्लिज़र्ड के साथ दस-वर्ष के समझौते पर हस्ताक्षर किए।

## सन्दर्भ

श्रेणी:वीडियो गेम प्रकाशक
प्रोटोटाइप (विडियो खेल)

***प्रोटोटाइप*** () एक वीडियो गेम है जिसका विकास रैडिकल इंटरटेनमेंट द्वारा व प्रकाशन एक्टिविजन द्वारा किया गया है। इस गेम को उत्तरी अमेरिका में ९ जून २००९ और यूरोप में १२ जून को रिलीज़ किया गया था।

यह गेम न्यू योर्क शहर में रचा गया है जहां एक महामारी ब्लैकलाइट पूरे मैनहैटन में फ़ैल रहा है। इससे प्रभावित लोग बदल कर शैतान बन जाते हैं जो भिन्न भिन्न प्रकार के होते हैं और जिनका मकसद दूसरे आम लोगो को मारना या प्रभावित करना बन जाता है। इन सब के बिच खेल का मुख्य पात्र एलेक्स मर्सर है जो एक शक्तिशाली रूप बदल सकने वाला इंसान है जिसे अपने भूतकाल की कोई यार्दाश नहीं है।

## सन्दर्भ

श्रेणी:वीडियो गेम
एक्टिविजन

***एक्टिविजन*** () एक अमेरिकी वीडियो गेम प्रकाशन कंपनी है जिसकी मिलकियत फ़्रांसिसी कोन्ग्लोमेरेट विवेंडी एसए के पास है। इसकी स्थापना १ अक्टूबर १९७९ में की गई थी और यह विश्व की प्रथम स्वतार्त्र गेमिंग कंसोल विकासक व वितरक कंपनी थी।

## सन्दर्भ
ओझा

[thumb|230px|[साइबेरिया क्षेत्र की ख़कास जाति की एक स्त्री ओझा की सन् १९०८ में ली गई तस्वीर]]
**ओझा** (अंग्रेज़ी: shaman, शेमन या शामन) पारम्परिक समाजों में ऐसे व्यक्ति को कहा जाता है जिनके बारे में यह विश्वास हो कि उनमें प्रत्यक्ष दुनिया से बाहर किसी रूहानी दुनिया, आत्माओं, देवी-देवताओं या ऐसे अन्य ग़ैर-सांसारिक तत्वों से सम्पर्क रखने या उनकी शक्तियों से लाभ उठाने की क्षमता है। ओझाओं के बारे में यह धारणा होती है कि वे अच्छी और बुरी आत्माओं तक पहुँचकर उनपर प्रभाव डाल सकते हैं और अक्सर ऐसा करते हुए वे किसी विशेष चेतना की अवस्था में होते हैं। ऐसी अवस्था को अक्सर किसी देवी-देवता या आत्मा का 'चढ़ना' या 'हावी हो जाना' कहतें हैं। पारम्परिक समाजों में अक्सर चिकित्सा के उपचार भी ओझा ही जाना करते थे। अक्सर जनजातियों या पारम्परिक क़बीलों में ओझाओं का प्रभाव ज़्यादा होता है और उन्हें धर्म और चिकित्सा दोनों का स्रोत माना जाता है।

**ओझा धर्म** (shamanism, शेमनिज़म) ऐसे धर्म को कहते हैं जो ओझाओं द्वारा ही चलाया जाता हो। साइबेरिया, अफ़्रीका, मंगोलिया, मूल अमेरिकी आदिवासी समाज, जापान और भारत समेत ओझाओं को विश्व भर में जनजातीय समाजों में देखा गया है। जहाँ आधुनिक चिकित्सा उपलप्ध नहीं होती वहाँ अक्सर ओझा ही उपचार करते हैं, मसलन भारत में पारम्परिक रूप से सांप के काटे का इलाज ओझा ही किया करते थे। अक्सर पारम्परिक समाजों में ओझा ही उसके रीति-रिवाजों के रखवाले होते हैं हालांकि वे अक्सर अंधविश्वास और हानिकारक प्रथाओं को फैलाने के लिए भी ज़िम्मेदार ठहराए जाते हैं। मसलन ब्रिटिश राज के दौरान कुछ अंग्रेज़ लेखकों ने भारत में ओझाओं द्वारा 'भूत-प्रेत उतारने' की विधि देखी तो उन्हें स्कोटलैंड में इस से मिलती-जुलती प्रथाओं की याद आई।

## कुछ ओझाओं की तस्वीरें

File:Shaman.jpg|अपनी जादुई डफ़ली के साथ यूरोप में फ़िनलैंड का एक सामी जाति का ओझा
File:Kyzyl Shaman.jpg|मध्य एशिया के किज़िल शहर का एक ओझा
File:Maori matakite Wai Turoa Morgan.jpg|न्यू ज़ीलैंड की माओरी जनजाति की एक स्त्री ओझा
File:Khagdaev1.JPG|साइबेरिया का एक ओझा
File:Hamatsa shaman2.jpg|कनाडा के क्वाक्वाकावाक्व क़बीले का ओझा
File:Mayan priest performing healing.jpg|मेक्सिको की माया जाति का एक ओझा
File:Chaman Amazonie 5 06.jpg|दक्षिण अमेरिका के ऐमेज़ोन जंगल का एक ओझा


## इन्हें भी देखें
* रोगहारी ओझा
* अंधविश्वास
* धर्म

## सन्दर्भ


श्रेणी:ओझा
श्रेणी:धर्म
श्रेणी:संस्कृति
श्रेणी:विश्वास
श्रेणी:अंधविश्वास
झाकरी

[thumb|230px|[कालिंपोंग ज़िले का एक झाकरी]]
**झाकरी** (अंग्रेज़ी: jhakri) भारत के सिक्किम राज्य और दार्जिलिंग ज़िले में स्थानीय ओझाओं को कहा जाता है जो हिन्दू, तिब्बती बौद्ध, मून और बोन प्रथाओं के मिश्रित रीति-रिवाजों का पालन करते हैं। यह लिम्बू, खाम्बू, सुनवर, शेरपा, कामी, तामांग, गुरुंग और लेपचा समुदायों में पाए जाते हैं। इन ओझाओं की विवाहों, अंतिम-संस्कारों, फ़सल के कटने वाले समारोहों और बिमारी की चिकित्सा में होने वाली रीतियों में भूमिका होती है। जंगलों में रहने वाले झाकरियों को **बन झाकरी** कहा जाता है। इस क्षेत्र के पारम्परिक समाजों में माना जाता है कि ऐसे झाकरियों के पास कुछ विशेष शक्तियाँ होती हैं।

## इन्हें भी देखें
* ओझा
* सिक्किम

## सन्दर्भ


श्रेणी:ओझा
श्रेणी:सिक्किम की संस्कृति
श्रेणी:पश्चिम बंगाल की संस्कृति
तेन्ग्री धर्म

[thumb|230px|काज़ाख़स्तान के राष्ट्रीय ध्वज की नीली पृष्ठभूमि 'वेदिक सनातन के नीले आकाश', यानि [तेन्ग्री, का प्रतीक है]]
**तेन्ग्री धर्म** (पुरानी तुर्की: 7px7px7px7px, मंगोल: Тэнгэр шүтлэг, अंग्रेज़ी: Tengrism ) एक प्राचीन मध्य एशियाई धर्म है जिसमें ओझा प्रथा, सर्वात्मवाद, टोटम प्रथा और पूर्वज पूजा के तत्व शामिल थे। यह तुर्क लोगों और मंगोलों की मूल धार्मिक प्रथा थी। इसके केन्द्रीय देवता आकाश के प्रभु तेन्ग्री (Tengri) थे और इसमें आकाश के लिए बहुत श्रद्धा रखी जाती थी। आज भी मध्य एशिया और उत्तरी एशिया में तूवा और साइबेरिया में स्थित ख़कासिया जैसी जगहों पर तेन्ग्री धर्म के अनुयायी सक्रीय हैं।

तेन्ग्री धर्म के भक्त अक्सर 'वेदिक सनातन के नीले आकाश' को पूजा करते हैं, जो मंगोल भाषा में 'मुन्ख़ ख़ुख़ तेन्ग्री' है। मंगोल में 'ख़ुख़ तेन्ग्री' का मतलब 'नीला आसमान' होता है जो तुर्की देश में 'गोक तनरी' (Gök Tanrı) के रूप में मिलता है। तुर्की में तेन्ग्री धर्म को 'गोक तनरी' धर्म कहते हैं। तेन्ग्री धर्म में तेन्ग्री आकाश-देवता के साथ-साथ उमेय (7px7px7px, Umay) नामक पृथ्वी से सम्बंधित देवी-माता में भी आस्था रखी जाती है। एक और देवी गोलोम्त ईज (Golomt Eej) है, जो अग्नि की देवी है और आकाश-देवता की पुत्री है। अक्सर साइबेरिया, मंगोलिया और उन से सम्पर्क में रहे देशों (जैसे कि ईराक के कुछ भागों) में गर्भवती महिलाओं को तीन अलग रंगों की छोटी थैलियाँ दी जाती हैं, जिनके रंग नीले, हरे और पीले/लाल होते हैं। इसमें नीला रंग तेन्ग्री का प्रतीक, हरा रंग उमेय का प्रतीक और पीला या लाल रंग गोलोम्त ईज का प्रतीक होता है और माना जाता है कि इस से होने वाले शिशु और उसकी माता कि रक्षा होती है।

## तेन्ग्री धर्म और इस्लाम
तेन्ग्री धर्म  देवताओं और आत्माओं और व्यक्तिगत अनुभवों के साथ व्यक्तिगत संबंधों पर आधारित है, जिसे लेखन में तय नहीं किया जा सकता है; इस प्रकार कोई नबी, पवित्र ग्रंथ, पूजा स्थल, पादरी, हठधर्मिता, संस्कार और प्रार्थना नहीं हो सकती।  इसके विपरीत, इस्लाम एक लिखित कोष पर आधारित है। सिद्धांत और धार्मिक कानून कुरान से प्राप्त होते हैं और हदीस द्वारा समझाया जाता है। इस संबंध में, दोनों विश्वास प्रणालियाँ मौलिक रूप से भिन्न हैं। तुर्कों ने आमतौर पर सूफीवाद के माध्यम से इस्लाम में अपनी मान्यताओं का सामना किया और उन्हें आत्मसात किया।

## इन्हें भी देखें
* तेन्ग्री
* ओझा
* टोटम प्रथा
* मंगोल

## सन्दर्भ

श्रेणी:तेन्ग्री धर्म
श्रेणी:मंगोल इतिहास
श्रेणी:मध्य एशिया का इतिहास
मानी

thumb|230px|मानी
**मानी** (सीरियाई: ܡܐܢܝ ܚܝܐ, मानी हय्या, अर्थ: जीवित मानी; अंग्रेज़ी: Mani; यूनानी: Μάνης, मानेश; जन्म: २१६ ईसवी अनुमानित; मृत्यु: २७६ ईसवी) एक ईरानी मूल का धर्म-संस्थापक था जिसने मानी धर्म की स्थापना करी। यह धर्म किसी ज़माने में मध्य एशिया, ईरान और अन्य क्षेत्रों में बहुत फैला हुआ था लेकिन समय के साथ-साथ पूरी तरह ख़त्म हो गया। मानी का जन्म पार्थिया के अधीन असुरिस्तान (असीरिया) क्षेत्र में हुआ था और मृत्यु सासानी साम्राज्य के गुंद-ए-शापूर (Gundeshapur) शहर में हुई। उसने सीरियाई भाषा में छह प्रमुख धार्मिक रचनाएँ लिखी और एक शापूरगान नामक कृति ईरान के शाह, शापूर प्रथम, को समर्पित करते हुए मध्य फ़ारसी में लिखी।

उस समय सासानी साम्राज्य बहुत विस्तृत हुआ था और उसमें भारत, मध्य एशिया और मध्य पूर्व के बहुत से हिस्सा शामिल हो गए थे। इस से एक ही साम्राज्य में बौद्ध धर्म, पारसी धर्म और ईसाई धर्म के अनुयायी आ गए थे। मानी ने कहा कि वह ईश्वर द्वारा भेजा गया मसीहा है और उसने अपने नए धर्म में इन तीनों धर्मों के तत्व शामिल किये। उसने भारत की यात्रा भी करी, हालांकि आधुनिक राजनैतिक सरहदों के अनुसार वह वास्तव में अफ़्ग़ानिस्तान गया था। उसने अपना सबसे पहला धार्मिक गुट भारत में ही स्थापित किया था और इसके बाद २४१-२४२ ईसवी में वह ईरान लौट आया। वहाँ उसने नए सम्राट शापूर प्रथम की प्रशंसा करी और अपना धर्म फैलाने में जुट गया जिस में उसे काफी सफलता मिली। लेकिन बाद में जब बहराम प्रथम सम्राट बना तो उसपर पारसी धर्म के एक बड़े गुरु, कर्तीर, का गहरा प्रभाव था और उसने मानी को कारावास में बंदी कर लिया, जहाँ उसकी मृत्यु हो गई। लेकिन मानी धर्म फिर भी चलता रहा। उसकी लिखित कोई भी किताब पूर्ण रूप से नहीं बची है लेकिन उनके बहुत से अंश अभी भी उपलब्ध हैं।

## इन्हें भी देखें
* मानी धर्म
* सासानी साम्राज्य
* सीरियाई भाषा
* पारसी धर्म

## सन्दर्भ


श्रेणी:मानी धर्म
श्रेणी:ईरान का इतिहास
श्रेणी:मध्य एशिया का इतिहास
मानी धर्म

[thumb|230px|[तारिम द्रोणी में मिली इस पांडुलिपि में मानी धर्म के पुजारी अपने मेज़ों पर बैठे लिख रहे हैं]]
**मानी धर्म** (फ़ारसी: , आईन-ए-मानी; अंग्रेजी: Manichaeism) एक प्राचीन धर्म था जो ईरान के सासानी साम्राज्य के अधीन बेबीलोनिया क्षेत्र में शुरू होकर मध्य एशिया और उसके इर्द-गिर्द के इलाक़ों में बहुत विस्तृत हो गया। इसकी स्थापना मानी (२१६-२७६ ईसवी अनुमानित) नामक एक मसीहा ने की थी और इसमें बौद्ध धर्म, ज़रथुष्टी धर्म और ईसाई धर्म के बहुत से तत्वों का मिश्रण था। मानी की लिखाईयाँ पूर्ण रूप से तो नहीं बची लेकिन उनके बहुत से अंश और भाषांतरित प्रतियाँ अभी भी उपलब्ध हैं। यह धर्म तीसरी से सातवी शताब्दी ईसवी तक चला और अपने चरम पर विश्व के सबसे मुख्य धर्मों में से एक था। उस समय यह चीन से लेकर रोम तक विस्तृत था।

मानी धर्म में सिखाया गया था कि ब्रह्माण्ड में अच्छे और बुरे के बीच युद्ध चल रहा है, जिसमें अच्छा पक्ष सत्य, प्रकाश और आत्मिक तथ्य से सम्बंधित है जबकि बुरा पक्ष असत्य, अन्धकार और सांसारिक तथ्यों से। इसमें यह दावा किया गया कि महात्मा बुद्ध, ईसा मसीह और ज़रथुष्ट्र​ के संदेशों को उनके अनुयायियों ने बिगाड़ दिया था और मानी ने उन्हें फिर से स्पष्ट करा है। मानी ने सात पुस्तकें लिखीं, जिनमें से छह सीरियाई भाषा में और एक मध्य फ़ारसी में थीं।

## पश्चिमी संस्कृत में सूत्रवाक्य
मानी धर्म को अंग्रेज़ी में 'मैनीकेइज़्म' (Manichaeism) बुलाया जाता है, जो अब पश्चिमी संस्कृति में एक सूत्रवाक्य की तरह प्रयोग होता है। ऐसे व्यक्ति को 'मैनीकेइस्ट' (Manichaeist) बुलाया जाता है जो किसी उलझे प्रश्न के बारे में ग़लत तरीके से 'सही-ग़लत' की राय रखता हो। ऐसे लोग अन्य लोगों और चीज़ों को 'सिर्फ़ अच्छा' या 'सिर्फ़ बुरा' की केवल दो श्रेणियों में डाल देते हैं। अक्सर इसका अर्थ यह निकलता है कि ऐसे व्यक्ति हर विषय में अपने साथ पूर्णतः सहमत लोगों को 'अच्छा' और ज़रा सी बात पर भी असहमत लोगों को 'बुरा' और विनाश करने लायक शत्रु समझते हैं।

## इन्हें भी देखें
* मानी

## सन्दर्भ


श्रेणी:मानी धर्म
श्रेणी:ईरान का इतिहास
श्रेणी:मध्य एशिया का इतिहास
ग्विनिथ पाल्ट्रो

**ग्विनिथ केट पेल्ट्रो** (; जन्म २७ सितंबर १९७२) एक अमेरिकी अभिनेत्री व गायिका है। उन्होंने अपने अभिनय करियर की शुरुआत १९९० में रंगमंच से व फ़िल्म में १९९१ से की। एक दशक में कई फ़िल्मों में अभिनय करने के बाद पाल्ट्रो को फ़िल्म *सेवन* (१९९५) और *एमा* (१९९६) (जिसमे उन्होंने मुख्य भूमिका निभाई) से प्रसिद्धी मिली। *स्लाइडिंग डोर्स* (१९९८) और *अ परफ़ेक्ट मर्डर* (१९९८) के बाद *शेक्सपियर इन लव* (१९९८) से पाल्ट्रो को विश्वभर में प्रसिद्धी मिली जिसके लिए उन्हें सर्वश्रेष्ठ अभिनेत्री का अकादमी पुरस्कार, गोल्डन ग्लोब पुरस्कारव दो स्क्रीन एक्टर्स गिल्ड अवार्ड्स (उत्कृष्ट मुख्य अभिनेत्री व उत्कृष्ट पात्र) प्रदान किए गए। उन्हें फॉक्स के हीट टीवी कार्यक्रम *[[ग्ली (धारावाहिक)|ग्ली]]* के प्रकरण "द सब्सटिट्युट" में होली होलीडे के किरदार के लिए २०११ का सर्वश्रेष्ठ अतिथि अभिनेत्री का एमी पुरस्कार प्रदान किया गया।

पाल्ट्रो ने *द टेलेंटेड मिस्टर रिप्ली* (१९९९), *शैलो हाल* (२००१) और *प्रूफ* (२००५) में भूमिका निभाई है जिसके लिए उन्हें मोशन पिक्चर ड्रामा में सर्वश्रेष्ठ अभिनेत्री का गोल्डन ग्लोब नामांकन मिला। २००८ में वे अपने करियर की सर्वाधिक कमाई वाली सुपरहीरो फ़िल्म *[[आयरन मैन (फ़िल्म)|आयरन मैन]]* (२००८) व उसके अगले भाग *[[आयरन मैन २]]* (२०१०) में नज़र आई जिसमे उन्होंने पेपर पॉट्स की भूमिका निभाई। उनकी शादी क्रिस मार्टिन से हो चुकी है जो एक वक्त में कोल्डप्ले के मुख्य गायक थे। उन्हें दो बच्चे, ऐपल और मोसेस है।

## सन्दर्भ

## बाहरी कड़ियाँ

श्रेणी:जीवित लोग
श्रेणी:अमेरिकी अभिनेत्री
श्रेणी:अभिनेत्री
श्रेणी:गायिका
श्रेणी:लेखिका
श्रेणी:1972 में जन्मे लोग
अमृत मंथन

**अमृत मंथन** लाइफ ओके पर प्रसारित होने वाला एक दैनिक धारावाहिक था। इसका प्रसारण सोम-शुक्र रात 8:30 बजे किया जाता था। इस धारावाहिक की शुरुआत 26 फ़रवरी से 2012 से हुई थी। धीरे धीरे धारावाहिक लोकप्रियता प्राप्त कर ली थी।

## कथानक
अमृत मंथन, राजकुमारी अमृत और उसकी बहन निमृत, उनके जीवन, मतभेदों और स्थितियों की कहानी है।
## कहानी
अमृत मंथन की कहानी अमृत और निमृत नामक दो बहनों पर आधारित है। दोनो की परवरिश अलग अलग परिस्थितियों और परिवेश में हुई है। अमृत जहां बिल्कुल अपनी दादी जैसी है वहीं, दूसरी ओर निमृत स्वभाव में अमृत के बिल्कुल विपरीत है। निमृत अपने संबंधों, वादों और प्यार के बारे में गंभीर है और दिमाग की बजाय दिल से सोचती है। अमृत मंथन में दोनो बहनें जो कभी सबसे अच्छी सहेलियां थीं वो ही अब सबसे कट्टर दुश्मन बन गयी हैं।

## पात्र

## सन्दर्भ

## बाहरी कड़ियाँ

श्रेणी:भारतीय टीवी कार्यक्रम
श्रेणी:भारतीय स्टार टीवी कार्यक्रम
श्रेणी:भारतीय टेलीविजन धारावाहिक
सीरियाई भाषा

[thumb|250px|सीरियाई कभी पूरे [उर्वर अर्धचन्द्र में बोली जाती थी लेकिन अब केवल कुछ इक्के-दुक्के इलाक़ों में ही समझी जाती है]]
**सीरियाई** (ܠܫܢܐ ܣܘܪܝܝܐ, लेश्शाना सुरयाया) आरामाई भाषा की एक उपभाषा है जो किसी ज़माने में मध्य पूर्व में उर्वर अर्धचंद्र (फ़र्टाइल क्रॅसॅन्ट) के अधिकतर इलाक़े में बोली जाती थी। इसके एक जीवित भाषा के रूप के बोले जाने के अंत के ५०० साल बाद भी यह पहली सदी ईसवी में एक लिखित भाषा के रूप में उभरी और इस क्षेत्र में चौथी से आठवीं शताब्दी तक साहित्य और धर्म की एक महत्वपूर्ण भाषा बन गई। इस काल में सीरियाई इसाई धर्म और संस्कृति जहाँ-जहाँ भी फैली यह भाषा वहाँ पहुँच गई। इसमें भारत का केरल राज्य और पूर्वी चीन शामिल थे। अरबों और कुछ हद तक ईरानियों द्वारा भी, इस भाषा का प्रयोग धर्म से असम्बंधित ज्ञान को फैलाने में भी किया गया। आठवी सदी ईसवी के बाद इस्लाम के आने से इस क्षेत्र में अरबी भाषा का प्रभाव बढ़ा और सीरियाई का प्रयोग ख़त्म होने लगा। भाषावैज्ञानिकों का मानना है कि सीरियाई का अरबी भाषा के विकास पर भी गहरा असर पड़ा। सीरियाई भाषा को सीरियाई वर्णमाला के प्रयोग से लिखा जाता है जो आरामाई लिपि से विकसित हुई थी।

## इन्हें भी देखें
* अरामाई भाषा
* उर्वर अर्धचंद्र
* सीरियाई इसाई धर्म

## बाहरी कड़ियाँ
* कन्दीसा, यू-ट्यूब पर भारतीय संगीत गुट 'इन्डियन ओशन' द्वारा सीरियाई भाषा में गाया हुआ एक गीत

## सन्दर्भ


श्रेणी:सामी भाषाएँ
श्रेणी:धार्मिक भाषाएँ
श्रेणी:विलुप्त भाषाएँ
श्रेणी:अरामाई भाषा
श्रेणी:रीति भाषाएँ